Klasika fromaĝkuko el soj-jogurto, biskvitoj kaj marmelado el framboj
#000001
Saluton amikoj, post iom da ripozado mi revenas kun ĉi bongustega kaj tre facila kuko. Temas pri la klasika fromaĝkuko kun marmelado en la supro. Ĝin ni povas tre rapide fari kvankam eble kelkajn ingrediencojn oni devus trovi en specialaj lokoj kiaj agaragaro (vegetaĵa alg-devena gelateno). Mi rekomendas ĝin ankaŭ okaze de datrevenoj 🙂
#000002
12 biskvitoj (Maria-stilaj biskvitoj)50 gr da centprocenta vegetaĵa margarino3 etaj jogurtoj el sojo aŭ 150 gr.1 taso da vegetaĵa lakto1 kulero da agaragaro pulvorigita.3 supkuleroj da citronsukoMarmelado el framboj aŭ fragoj.
#000003
Unue ni devas krei la bazon de nia fromaĝkuko. Por tio varmigu la margarinon kaj pulvorigu bone la biskvitojn. Miksu ambaŭ kaj kirlu ĝis plena sameciĝo. Disfaldigu ĝin en la bazo de ronda muldilo (mi uzis 22centimetran muldilon).Sekve varmigu la tason da vegetaĵa lakto kun la kulero da agaragaro kaj lasu surfajre ĝis ekbolo. Dume movetu ĝin konstante. Elfajrigu, aldonu la jogurton kaj la citronsukon, movu bone kaj metu en la muldilon.Lasu ĝin malvarmiĝi kaj la miksaĵo el lakto kaj jogurto malmoliĝos pli malpli post 30 minutoj. Prenu la marmeladon, movu ĝin energie kaj per ilo (ĉu spatelo, ĉu kulero) kovru la supron de nia fromaĝkuko kaj lasu ĝin malvarmiĝi iom pli.
#000004
Ĉorizo el gluteno kaj rizo
Burgero el kukurbeto kaj freŝaj herboj
Pastaĵo kun kukurbetoBestaj rajtojUniversala Deklaracio de la Bestaj Rajtoj
KunlaboruĈu vi ŝatus kontribui al VeganArto? Ekzemple, vi povus verki recept-artikolojn. Ne hezitu kontakti nin, eĉ se vi ne scias pri kiel specife kontribui! Nia retpoŝtadreso estas xx(ĉe)yy.zzLicenco CC 4.0
#000009
Ĉorizo el gluteno kaj rizo
Burgero el kukurbeto kaj freŝaj herboj
#000010